*Slap*

*Teče i teče, teče jedan slap;*

*Što u njem znači moja mala kap?*

*Gle, jedna duga u vodi se stvara,*

*I sja i dršće u hiljadu šara.*

*Taj san u slapu da bi mogo sjati,*

*I moja kaplja pomaže ga tkati.*

Tema pjesme: jedinstvenost i važnost svake kapi u slapu

Motivi: slap, kap, duga

Poruka pjesme: sve je moguće i lakše kada se udružimo

Kompozicija:

* jedanaesterac
* tri distiha
* parna rima

Stilska izražajna sredstva:

* epitet: mala kap
* retoričko pitanje: „Što u njem znači moja mala kap?“
* anafora: „Teče i teče, teče jedan slap;“

*Mrtva Luka*

*Znam: ima jedna mrtva luka,*

*I ko se u njoj nađe*

*Čuti će ujutro pjevanje ćuka.*

*I vidjet će umorne lađe.*

*Brodovi u njoj vječno snivaju*

*Kako se brodi,*

*Al njihova sidra mirno počivaju*

*U plitkoj vodi.*

*I tako u snovima gledaju sreću,*

*A plovit se boje.*

*Na jarbole šarene zastave meću*

*I – stoje.*

Tema pjesme: usamljenost i mir

Motivi: mrtva luka, umorne lađe, plitkoj vodi, jarbole šarene, …

Poruka pjesme: usamljenost nije uvijek loša, svakoj osobi ponekad zatreba mir

Kompozicija:

* jedanaesterac
* tri katrena
* ukrštena rima

Stilska izražajna sredstva:

* epitet: mrtva luka, umorne lađe, plitkoj vodi, jarbole šarene, …
* personifikacija: mrtva luka, umorne lađe, …

*Kad budem trava*

*Možda će onda bolje da bude*

*Kada se jednoga dana preselim*

*U crve i u zemne grude.*

*Ljuljat ću se u travama veselim,*

*Mjesečinom i suncem poliven,*

*Rasitnjen i dobro skriven.*

*Ništa mi neće ostat od uma,*

*Nijedna misao mrtvoga duha;*

*Ja neću imat ni uha ni sluha,*

*Da slušam tišinu svojega šuma.*

*Ako me kada stanu i kosit,*

*Neće mi bola nanijeti kosa –*

*Jedini teret koji ću nosit*

*U novom životu biti će rosa.*

Tema pjesme: ljepota prirode u odnosu na ljudske civilizacije

Motivi: travama veselim, uma, mrtvoga duha, tišinu, kosa, …

Poruka pjesme: trebamo cijeniti prirodu više od naših „normalnih gradskih“ života

Kompozicija:

* deseterac, jedanaesterac, deveterac, osmerac
* dva tercina i dva katrena
* ukrštena rima, parna rima, obgrljena rima

Stilska izražajna sredstva:

* epitet: zemne grude, veselim travama, mrtvoga duha, …
* personifikacija: veselim travama, poliven mjesečinom i suncem, bola nanijeti kosa, …

*Oblak*

*U predvečerje, iznenada,*

*Ni od kog iz dubine gledan,*

*Pojavio se ponad grada*

*Oblak jedan.*

*Vjetar visine ga je njiho,*

*I on je stao da se žari,*

*Al oči sviju ljudi bjehu*

*Uprte u zemne stvari.*

*I svak je išo svojim putem:*

*za vlašću, zlatom il za hljebom,*

*A on - krvareći ljepotu -*

*Svojim nebom.*

*I plovio je sve to više,*

*Ko da se kani dići do boga;*

*Vjetar visine ga je njiho,*

*Vjetar visine raznio ga.*

Tema pjesme: ljudski fokus usmjeren prema pogrešnim stvarima

Motivi: oblak, vjetar visine, zemne stvari, nebom, …

Poruka pjesme: ponekad imamo pogrešan pogled na svijet

Kompozicija:

* deveterac, četverac, osmerac
* četiri katrena
* ukrštena rima, isprekidana rima

Stilska izražajna sredstva:

* epitet: zemne stvari
* personifikacija: da se žari (oblak), krvareći ljepotu (oblak), …

*Sakriveni bol*

*Netko sa svojim bolom ide*

*Ko sa otkritom ranom: svi neka vide.*

*Drugi ga čvrsto u sebi zgnječi*

*I ne da mu prijeći u suze i riječi.*

*Rad'je ga skriva i tvrdo ga zgusne*

*U jednu crtu na kraju usne.*

*Zadršće, zadršće u njoj kadikad,*

*Ali u riječi se ne javi nikad.*

*Duša ga u se povuče i smjesti*

*Na svoje dno: ko more kamen*

*U njega bačen. More ga prima*

*Dnom, da ga nikad ne izbaci plima.*

Tema pjesme: „ne-dijeljenje“ svojih osjećaja

Motivi: svojim bolom, otkritom ranom, riječi, duša, …

Poruka pjesme: naši osjećaji i mišljenja ne smiju ostati „zakopana“ u nama

Kompozicija:

* deveterac, dvanaesterac, deseterac, trinaesterac, jedanaesterac
* tri katrena
* parna rima, isprekidana rima

Stilska izražajna sredstva:

* epitet: otkritom ranom
* personifikacija: duša povuče i smjesti, more prima, …
* usporedba: „na svoje dno: ko more kamen“

*Mala kavana*

*Mala kavana. Treperenje sunca*

*I stol u kutu za dvoje –*

*Pa ti me ljubiš, zbilja me ljubiš,*

*Drago, jedino moje?!*

*Mjesece ljubav je ù meni rasla,*

*Al nikom to ne htjedoh reći.*

*Bio sam sâm, ispijen od čežnja,*

*A tako blizu sreći.*

*Da l' mogo sam slutiti ovoga jutra,*

*Blijed još od probdite noći,*

*Da ću ti šaptati riječi,*

*Sanjanje u samoći?*

*I da ću tog jutra, što će se vječno*

*U riznici srca da zlati,*

*Naić na ruku toplu i spremnu*

*Da stisak mi dršćući vrati?*

Tema pjesme: izražavanje sreće zbog ljubavi

Motivi: mala kavana, stol, ljubav, sreći, jutra, …

Poruka pjesme: trebamo izraziti svoju ljubav dok ne bude prekasno

Kompozicija:

* jedanaesterac, osmerac, deseterac, sedmerac, deveterac
* četiri katrena
* isprekidana rima

Stilska izražajna sredstva:

* epitet: mala kavana, drago i jedino moje, toplu ruku
* treperenje sunca, ljubav rasla, …
* retoričko pitanje: „Pa ti me ljubiš, zbilja ljubiš, drago, jedino moje?!“

*Povratak*

*Ko zna (ah, niko, niko ništa ne zna.*

*Krhko je znanje!)*

*Možda je pao trak istine u me,*

*A možda su sanje.*

*Još bi nam mogla desiti se ljubav,*

*Desiti - velim,*

*Ali ja ne znam da li da je želim,*

*Ili ne želim.*

*U moru života što vječito kipi,*

*Što vječito hlapi,*

*Stvaraju se opet, sastaju se opet*

*Možda iste kapi -*

*I kad prođe vječnost zvjezdanijem putem,*

*Jedna vječnost pusta,*

*Mogla bi se opet u poljupcu naći*

*Neka ista usta*

*Možda ćeš se jednom uveče pojavit*

*Prekrasna, u plavom,*

*Ne sluteći da si svoju svjetlost lila*

*Mojom davnom javom,*

*I ja, koji pišem srcem punim tebe*

*Ove čudne rime,*

*Oh, ja neću znati, čežnjo moje biti,*

*Niti tvoje ime!*

*Pa ako i duša u tom trenutku*

*Svoje uho napne,*

*Sigurnim će glasom zaglušiti razum*

*Sve što slutnja šapne;*

*Kod večernjih lampi mi ćemo se kradom*

*Poglédat ko stranci,*

*Bez imalo svijesti koliko nas vežu*

*Neki stari lanci.*

*No vrijeme se kreće, no vrijeme se kreće*

*Ko sunce u krugu,*

*I nosi nam opet ono što je bilo:*

*I radost, i tugu.*

*I sinut će oči, naći će se ruke,*

*A srca se dići -*

*I slijepi za stope bivšega života*

*Njima ćemo ići.*

*- - - - - - - - - -*

*- - - - - - - - - -*

*Ko zna (ah, niko, niko ništa ne zna.*

*Krhko je znanje!)*

*Možda je pao trak istine u me,*

*A možda su sanje.*

*Još bi nam mogla desiti se ljubav,*

*Desiti - velim,*

*Ali ja ne znam da li da je želim,*

*Ili ne želim.*

Tema pjesme: želja ili „neželja“ proživljavanja vlastitog života i ljubavi

Motivi: krhko znanje, ljubav, moru života, srcem, vrijeme, radost, tugu, …

Kompozicija:

* jedanaesterac, osmerac, deseterac, sedmerac, deveterac
* šest oktala
* isprekidana rima

Stilska izražajna sredstva:

* epitet: krhko znanje, srcem punim tebe, …
* personifikacija: sastaju kapi

*Balada iz predgrađa*

*....I lije na uglu petrolejska lampa*

*Svjetlost crvenkastožutu*

*Na debelo blato kraj staroga plota*

*I dvije, tri cigle na putu.*

*I uvijek ista sirotinja uđe*

*U njezinu svjetlost iz mraka,*

*I s licem na kojem su obično brige*

*Pređe je u par koraka.*

*A jedne večeri nekoga nema,*

*A moro bi proć;*

*I lampa gori,*

*I gori u magli,*

*I već je noć.*

*I nema ga sutra, ni preksutra ne,*

*I vele da bolestan leži,*

*I nema ga mjesec, I nema ga dva,*

*I zima je već,*

*I sniježi...*

*A prolaze kao i dosada ljudi*

*I maj već miriše -*

*A njega nema, i nema, i nema,*

*I nema ga više...*

*I lije na uglu petrolejska lampa*

*Svjetlost crvenkastožutu*

*Na debelo blato kraj staroga plota*

*I dvije, tri cigle na putu.*

Tema pjesme: promjena rutine

Motivi: petrolejska lampa, debelo blato, sirotinja, licem, cigle, …

Poruka pjesme: ponekad je potrebno promijeniti/ukloniti neke svoje životne navike, no ne očekujte da uz to ne dolaze nedostaci

Kompozicija:

* dvanaesterac, osmerac, deveterac, …
* četiri katrena, dvije septine
* isprekidana rima

Stilska izražajna sredstva:

* epitet: petrolejska lampa, svjetlost crvenkastožutu, debelo blato, …
* personifikacija: lije petrolejska lampa

*Bubica*

*Večeras, kad sam čitao Homera,*

*Bubica jedna na knjigu mi sleti.*

*I tako se,*

*Bezazlena i mala,*

*Najednom našla među bogovima.*

*Stvorenjce malo, što ćeš tu? —*

*Pomislih, dok se ona šetaše*

*Heksametrima —*

*Ti nisi bog, ni titan, a ni heroj.*

*Samo si nježni osmijeh majke Prirode,*

*Što pojavi se i već nestane.*

*Al tad se sjetih da je ona trun*

*Života pravoga,*

*I da je življa*

*Nego cijeli Olimp,*

*I bubica odjednom posta velika,*

*A bozi mali.*

*I hodajući tako među bozima*

*Polako ušla je u moju pjesmu.*

*Stvorenjce malo, nek te ona sačuva,*

*Kao što jantar čuva druge bubice,*

*Što slučajno se u njem nađoše*

*Dok bješe smola još...*

Tema pjesme: vrijedan život bube

Motivi: bubica, bog, titan, heroj, majke Prirode, trun Života, pjesmu, …

Poruka pjesme: svoju lošu prošlost trebamo zaboraviti te se fokusirati na sadašnjost, jer prošlost ne možemo promijeniti, dok budućnost možemo

Kompozicija:

* jedanaesterac, četverac, sedmerac, …;
* jedan kvintin, jedna šestina, jedna oktala, jedan katren
* isprekidana rima

Stilska izražajna sredstva:

* epitet: bezazlena i mala bubica, stvorenjce malo, nježni osmijeh, …
* retoričko pitanje: „Stvorenjce malo, što ćeš tu?“

*Jesen*

*Ona je tu. U tuzi kiše*

*Po poljanama tiho hoda,*

*I kuda stiže u vis diže*

*Usplahirena jata roda.*

*Polako penje se u brda,*

*A kuda prođe, njezin put*

*Od otpalog je lišća žut.*

*I u dol njime idu krda.*

*U jezero unese nemir,*

*I ne vidiš mu više dna,*

*A medvjed, koga putem sretne,*

*Odjednom zaželi se sna.*

*A kada livadama dune*

*Njen vjetar, uzbune se travke.*

*U strništima tužno šušti:*

*To polja slute snijeg i čavke.*

*Na cesti uveli se list*

*U čudu digo: gle, ja skačem!*

*A čovjek koji hoda drumom*

*Zagrnuo se ogrtačem.*

Tema pjesme: godišnje doba jesen

Motivi: tuzi kiše, jata roda, brda, jezero, medvjed, livadama, snijeg, list, čovjek, …

Poruka pjesme: trebamo cijeniti jesen i u njoj uživati

Kompozicija:

* deveterac, osmerac, …;
* pet katrena
* isprekidana rima

Stilska izražajna sredstva:

* epitet: usplahirena jata roda, …
* personifikacija: tuzi kiše, tiho hoda (jesen), unese nemir (jesen), …